Årets Peer Gynt

Årets Peer Gynt, Peer Gynt-prisen eller Peer Gynt-statuetten er en pris som deles ut i Nord-Fron i forbindelse med arrangementet Peer Gynt-stemnet. Prisen gis til personer og institusjoner som har utøvd samfunnsansvar og markert Norge internasjonalt. Årets Peer Gynt stemmes fram av de folkevalgte på Stortinget.

 Navnet 
Prisen er oppkalt etter hovedpersonen i Henrik Ibsens dramatiske dikt Peer Gynt fra 1867.

Det har til tider vært gode diskusjoner hvorvidt det er en hedersbetegnelse å få en pris med den tvilsomme karakteren Peer Gynts navn.Norum, Berit: Når ble Peer Gynt et forbilde? Debattinnlegg 19. juli 2006 i Aftenposten Prisen har møtt kritikk for å fremme et feilaktig bilde av Ibsens Peer Gynt-skikkelse, som i diktet blir framstilt som en umoralsk egoist.

Nominasjon, kåring og utdeling
Ifølge statuttene tildeles prisen «personer eller institusjoner som har markert seg på en positiv måte på det samfunnsnyttige plan, og som har gjort Norge kjent i utlandet.»Årets Peer Gynt - en hederstittel. Debattinnlegg i Aftenposten 1. august 2006. Besøkt 28. april 2021.

Utdelingen skjer under Peer Gynt-stemnet på Vinstra i Nord-Gudbrandsdalen, et stemne som har blitt arrangert siden 1967. Peer Gynt-stemnet selv, stortingsrepresentanter og tidligere vinnere av Årets Peer Gynt-prisen kan foreslå kandidater til prisen. En komité bestående av lederen i Stiftelsen Peer Gynt (en stiftelse som eier deler av Peer Gynt AS), en representant fra Stortinget, to tidligere vinnere av prisen og en uavhengig representant fra akademia eller kunstfeltet, nominerer kandidatene. Vinneren stemmes fram av stortingsrepresentantene, og prisen deles også ut av en stortingsrepresentant.

Det synlige beviset på utnevnelsen til årets Peer Gynt er en bronsefigur av Peer Gynt på bukken, laget av kunstsmed Karl Bilgrei.

 Historikk 
Prisen ble delt ut første gang i 1971, da den gikk til Einar Gerhardsen for hans innsats som statsminister i gjenoppbyggingen av landet etter krigen. 

Peer Gynt AS er kjent for å ha søkt om enerett på en rekke ord fra Henrik Ibsens dikt Peer Gynt, herunder tittelen på diktet Peer Gynt, noe som ble kritisert av Ibsenforskere. Firmaet uttalte da at «Peer Gynt ble skapt av Ibsen, men vi har bygget opp varer og tjenester under det navnet.»

Prisvinnere 
 1971: Einar Gerhardsen, tidligere statsminister
 1972: Per Aabel, skuespiller
 1973: Liv Ullmann, skuespiller
 1974: Erik Bye, artist og programskaper
 1975: Erling Stordahl, gårdbruker, musiker og forkjemper for funksjonshemmede
 1976: Øivind Bergh, dirigent
 1977: Birgit og Rolf Sunnaas
 1978: Arve Tellefsen, fiolinist
 1979: Grete Waitz, langdistanseløper
 1980: Anne Cath. Vestly, forfatter
 1981: Cato Zahl Pedersen, funksjonshemmet idrettsutøver
 1982: Jens Evensen, diplomat, jurist og politiker
 1983: Thorbjørn Egner, forfatter og tegner
 1984: Kronprinsesse Sonja
 1985: Bobbysocks, popduo
 1986: Annie Skau Berntsen, sykepleier og misjonær
 1987: a-ha, popgruppe
 1988: Oslo Filharmoniske orkester
 1989: OL-komiteen ved Ole Sjetne
 1990: Thorvald Stoltenberg, politiker og organisasjonsmann
 1991: Hans-Wilhelm Steinfeld, journalist
 1992: Bjørn Dæhlie og Vegard Ulvang, skiløpere
 1993: Kjetil André Aamodt, alpinist
 1994: Mona Juul og Terje Rød-Larsen, politikere og diplomater
 1995: Johann Olav Koss, skøyteløper
 1996: Jostein Gaarder, forfatter
 1997: Gro Harlem Brundtland, tidligere statsminister og WHO-leder
 1998: Kvinnelandslaget i handball ved Marit Breivik
 1999: Thor Heyerdahl, etnograf, zoolog og forfatter
 2000: Miljøstiftelsen Bellona
 2001: Knut Vollebæk, politiker, diplomat og siviløkonom
 2002: Eva Joly, jurist og korrupsjonsjeger
 2003: Åsne Seierstad, journalist og forfatter
 2004: Arne Næss, filosof, fjellklatrer og forfatter
 2005: Jan Egeland
 2006: Kjell Inge Røkke, entreprenør og næringsutvikler
 2007: Leif Ove Andsnes, pianist
 2008: Snøhetta AS, arkitektfirma
 2009: Ole Gunnar Solskjær, fotballspiller
 2010: Dissimilis
 2011: Magnus Carlsen, sjakkspiller
 2012: Marit Bjørgen, skiløper, og Jens Stoltenberg, statsminister
 2013: Jo Nesbø, forfatter
 2014: Norway Cup
 2015: May-Britt Moser og Edvard Moser, hjerneforskere.
 2016: Deeyah Khan
 2017: Skam, TV-serie
2018: Elisabeth Hoff
2019: Kjetil Jansrud og Aksel Lund Svindal
2020: Maja Lunde
2021: Birgit Skarstein
2022: Maren Lundby
2023: Lise Klaveness
2024: Leger Uten Grenser, representert av Morten Rostrup
2025: Benjamin Ree, filmskaper

Se også
 Peer Gynt-stemnet

 Referanser 

Kategori:Norske priser
Kategori:Utmerkelser etablert i 1971
Kategori:Henrik Ibsen